canonical-greekLit/data/tlg0007/tlg039/tlg0007.tlg039.perseus-grc2.xml
κρότῳ δὲ τῶν Πάρθων μετὰ κραυγῆς καὶ χαρᾶς ἀραμένων, τὸν μὲν Σιλλάκην κατέκλιναν οἱ ὑπηρέται βασιλέως κελεύσαντος, ὁ δʼ Ἰάσων τὰ μὲν τοῦ Πενθέως σκευοποιήματα παρέδωκέ τινι τῶν χορευτῶν, τῆς δὲ τοῦ Κράσσου κεφαλῆς λαβόμενος καὶ ἀναβακχεύσας ἐπέραινεν ἐκεῖνα τὰ μέλη μετʼ ἐνθουσιασμοῦ καὶ ᾠδῆς·   φέρομεν ἐξ ὄρεος  ἕλικα νεότομον ἐπὶ μέλαθρα,  μακαρίαν θήραν.Euripides, Bacchae, 1170-72 (Kirchhoff μακάριον).    καὶ ταῦτα μὲν πάντας ἔτερπεν·